Bitamina E

An bitamina E sarong bitamina na may pakinabang sa pagmantener sa salud nin tawo. INi igwang inaapod na 'antioxidant properties' na sinasabing nakakabangga' sa inapod na 'free radicals'  na nakakaraot sa mga selula, na pwede man mahulog sa pagkahelang nin kanse asin kun ano-ano pa.https://www.healthline.com/health/all-about-vitamin-e. Kinua 2024-08-22.

Ini marayrahay sa pagmantener nin salud kan kublit, nagagamit bilang 'moisturizer' ngani bakong alang an kublit asin padagos mag'ambag sa marikas na pagpila nin mga lugad asin mga sulo sa kublit.

An 'antioxidant' na birtud kaini napamantener nin mahalnas asin pinong kublit, nahahale an mga kurubot siring sa pagugurang. Napakusog man kaini an immunity system kan hawak na ginigibo an hawak makusog sa paglaban sa mga impeksyon aisn mga helang.

An bitaminang ini nakakatabang sa pagparayo sa mata sa mga kahelangan arog kan 'age-related macular  degeneration (AMD) asin katarata paagi sa pagpa'ina kan danyos nin 'oxidation' sa mga selula nin mata. Igwa man pag'aadal na posible may magayon na epekto ini sa maray na salud kan hutok. Ini binabalanse man an sistema nin nerbyos asin endocrine na nakakatabang sa mga babaeng nag'menopause'.

Sa saro pang adal, an bitamina E naparahay sa salud kan buhok, napatalubo kaini, nadugang sa 'oil' kaini na nagigin masilyab, asin rinarayo sa posibleng pag'angas kaini. May papel sa pagbangga sa mga helang nin kanser.

An bitamina E nakukua ka mga pagkakan siring kan mga pisog (sunflower, almonds), mga vegetable oil, mga berdeng gulayon arog kan spinach asin broccoli, asin mga cereal.

Toltolan

Kategorya:Bitamina E
Kategorya:Mga Food antioxidants
This page was last edited on 21 August 2024, at 16:16.